laion/Wikipedia-Exotic huggingface dataset:
კულტურათა კომუნიკაციის ფორუმი

FCC (Forum Communication Cultures) — კულტურათა კომუნიკაციის ფორუმი, 2011 წელს მაროკოში დაარსდა. FCC არასამეწარმეო, არასამთავრობო ორგანიზაციაა, რომელიც თვითდაფინანსებით ფუნქციონირებს. ორგანიზაციის მთავარი მიზანია წაახალისოს და ხელი შეუწყოს კულტურათა შორის დიალოგს მაროკოელი და საერთაშორისო მოხალისეების ერთობლივი პროექტების საშუალებით. FCC ცდილობს დააკავშიროს სოციალურად აქტიური ახალგაზრდები სხვადასხვა კულტურული თუ გეოგრაფიული არეალიდან. ორგანიზაცია ორიენტირებულია მაროკოს ტრადიციების და თანამედროვე ღირებულებების შერწყმაზე. მოხალისეების გაცვლითი პროგრამები ზემოთ აღნიშნული მიზნების გახორციელების ერთ-ერთი საშუალებაა. FCC-ს ცენტრალური ოფისი მდებარეობს რაბათში, ამასთან რეგიონული ოფისები განლაგებულია ნადორში, სალა ალ ჯადიდასა და ბოარფაში. FCC თანამშრომლობს სხვადასხვა ახალგაზრდულ და არასამთავრობო ორგანიზაციებთან, უნივერსიტეტებთან და ენის სკოლებთან, ადგილობრივ თუ საერთაშორისო დონეზე. აღსანიშნავია, FCC-სა დ მაროკოს ეროვნული განათლების სამინისტროს მჭიდრო თანამშრომლობა. ორგანიზებულია მაროკოს სხვადასხვა რეგიონებში. მოხალისეები მთელი მსოფლიოდან, კვირაში 20 საათის განმავლობაში, მუშაობენ სხვადასხვა საკითხებზე, მაგ.: გარემოს დაცვა, ხატვა, მებაღეობა, ისტორიული ნაგებობების აღდგენა-რეკონსტრუქცია. არასამუშაო დღეებში მოხალისეებს საშუალება აქვთ იმოგზაურონ მაროკოში და გაეცნონ მის მავალფეროვან კულტურას. FCC ორგანიზებას უწევს სხვადასხვა "უორკშოპებს" მაროკოს კულტურისა და ისტორიის შესახებ. ასევე, იმართება დისკუსიები ისეთ აქტუალურ თემებზე, როგორიცაა გარემოს დაცვა, მდგრადი განვითარება, ჯანდაცვა, განათლება და სხვა. მოხალისეებს საშუალება აქვთ მონაწილეობა მიიღონ დამატებით ღონისძიებებში: მხატვრობა და ტრადიციული მაროკოული მეთიხეობა. FCC ახორციელებს პროექტს, რომელიც საშუალებას აძლევს ახალგაზრდა მოხალისეებს ასწავლონ ინგლისური, ფრნაგული და ესპანური ენები ადგილობრივ სტუდენტებსა და სკოლის მოსწავლეებს. ამასთან, მათ აქვთ შესაძლებლობა ისწავლონ ფრნაგული და არაბული ენები ორგანიზაციის ხარჯზე. FCC სთავაზობს ახალგაზრდებს მსოფლიოს სხვადასხვა ქვეყნებიდან გაიარონ სტაჟირება მათ ორგანიზაციაში და თავისი წვლილი შეიტანონ მაროკოს არასამთავრობო ორგანიზაციების საერთაშორისო პარტნიორობის ქსელის განვითარებაში. თითოეულ პროგრამაზე დეტალური იფნორმაციის მოძიება შესაძლებელია FCC -ს ოფიცილაურ საიტზე. სალა ალ ჯადიდას რეგიონული ოფისი წარმოადგენს FCC-ს ლინგვისტურ ცენტრს, რომელიც თანამშრომლობს ადგილობრივ ენის სკოლებთან და ორგანიზებას უწევს ფრანგული, ესპანური, ინგლისური და არაბული ენის კურსებს საერთაშორისო მოხალისეების მონაწილეობით. მოხალისეებს, საშუალება აქვთ გაიარონ არაბული ენის ინტენსიური კურსები უფასოდ. ნადორისა და ბოურფას რეგიონული ოფისები ორგანიზებას უწევენ სამუშაო ბანაკებს და საველე მისიებს მთელ მაროკოში.
ჰარი ჰარისონი

ჰარი ჰარისონი (ინგლ. Harry Harrison; დ. 12 მარტი, 1925, სტემფორდი, აშშ — გ. 15 აგვისტო, 2012) — ამერიკელი მწერალი. მოღვაწეობდა სამეცნიერო ფანტასტიკის სფეროში. მწერალი 1925 წლის მარტში, აშშ-ის შტატ კონექტიკუტში დაიბადა. სამხატვრო სკოლის დამთავრების შემდეგ, 1943 წელს სამხედრო გაწვევა მიიღო და 4 წელი ამერიკის შეიარაღებულ ძალებში ინსტრუქტორად იმსახურა. სამხედრო სამსახური მან სერჟანტის წოდებით დაასრულა და ცხოვრების ბოლომდე ანტიმილიტარიზმს უჭერდა მხარს. მისი ნეიტრალური დამოკიდებულება ომის მიმართ მისსავე ნაწარმოებში - „ბილი, გალაქტიკის გმირი“ აისახა. სამხედრო სამსახურის დასრულების შემდეგ ჰარი ჰარისონი გაზეთში ჯერ მხატვრად მუშაობდა, შემდეგ კი რედაქტორად. მწერალმა და რედაქტორმა ლიტერატურული კარიერა 1958 წელს გაზეთ „Flash Gordon“-ში დაიწყო. მისი პირველი ნოველა „Deathworld“ 1960 წელს დაიბეჭდა. ჰარისონს ეკუთვნის ფანტასტიკის ჟანრის სატირულ ნაწარმოებთა სერია „ბილი, გალაქტიკის გმირი“. ასევე „ჩაიწიეთ! ჩაიწიეთ!“, რომლის საფუძველზე 1973 წელს ფილმი „Soylent Green“ გადაიღეს. ოფიციალური საიტი Official Harry Harrison News Blog "Worlds Beside Worlds" (Harry Harrison describes how "Tunnel through the Deeps" was written) Samples of works published as e-books ↑ 1.0 1.1 Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ 2.0 2.1 Person Profile // კინოფილმების ინტერნეტ-მონაცემთა ბაზა — 1990. <a href="https://wikidata.org/wiki/Track:Q37312"></a> ↑ 3.0 3.1 SNAC — 2010. <a href="https://wikidata.org/wiki/Track:Q29861311"></a> ↑ 4.0 4.1 Internet Speculative Fiction Database — 1995. <a href="https://wikidata.org/wiki/Track:Q2629164"></a> ↑ 5.0 5.1 Babelio — 2007. <a href="https://wikidata.org/wiki/Track:Q2877812"></a> ↑ 6.0 6.1 Lambiek Comiclopedia — Lambiek, 1999. <a href="https://wikidata.org/wiki/Track:Q51343652"></a><a href="https://wikidata.org/wiki/Track:Q2714676"></a> ↑ 7.0 7.1 Discogs — 2000. <a href="https://wikidata.org/wiki/Track:Q504063"></a> ↑ R.I.P. Harry Harrison, creator of the Stainless Steel Rat, Bill the Galactic Hero, and Soylent Green ↑ Czech National Authority Database <a href="https://wikidata.org/wiki/Track:Q13550863"></a> ↑ https://www.comic-con.org/awards/inkpot
აღლაბიდები

აღლაბიდები — არაბთა ერთ-ერთი მმართველი დინასტია 800-909 წლებში. ისლამის პირველივე საუკუნეებიდან ხალიფატისაგან დამოუკიდებლად ჩრდილოეთ აფრიკასა და ესპანეთის სამხრეთით მრავალი დამოუკიდებელი სახელმწიფო იწყებს ჩამოყალიბებას. 800 წელს თანამედროვე ტუნისის ტერიტორიაზე წარმოიშვა აღლაბიდების ფაქტობრივად დამოუკიდებელი სახელმწიფო. აღლაბიდების დინასტიის დამაარსებელია იბრაჰიმ ალ-აღლაბი (800-812 წწ.). დინასტია იბრძოდა იმ ტომთა წინააღმდეგ, რომლებიც ხარიჯიზმის დროშის ქვეშ იბრძოდნენ და რომელთაც შექმნილი ჰქონდათ თაჰერის იმამათი. აღლაბიდთა სახელმწიფოს კულტურული ცენტრი იყო ქალაქი ქაირუანი. ამ ქალაქის მახლობლად მდებარეობდა მათგანვე აგებული ციხესიმაგრე კასრ-ალ-კადიმი — აღლაბიდების რეზიდენცია. დინასტიამ წარმატებული ბრძოლები ჩაატარა ხმელთაშუა ზღვის აუზის ქვეყნებში. წარმატებას მიაღწიეს, აგრეთვე, ეკონომიკურ და კულტურულ სფეროებში. განავითარეს მიწათმოქმედება, ხელოსნობა, განავრცეს სანაოსნო და საქარავნო გზები, ტუნისის მთელ სანაპიროზე აიგო ციხესიმაგრეები. აღლაბიდების სახელმწიფომ შიიტთა თავდასხმების შედეგად 909 წელს შეწყვიტა არსებობა. უნივერსალური ენციკლოპედიური ცნობარი, ტ. I, თბ., 2007 აღლაბიდები დაარქივებული 2011-06-29 საიტზე Wayback Machine.
ფარსმან კოლხი

ფარსმან კოლხი — ქართველი სარდალი. იგი მონაწილეობდა 502-506 წლების ბიზანტია-ირანის ომში, თავი გამოიჩინა, როგორც ნიჭიერმა სამხედრო სტრატეგმა. მის დიდ ავტორიტეტზე მიუთითებს ის ფაქტიც, რომ მონაწილეობდა, როგორც ბიზანტიის იმპერიის წარმომადგენელი 506 წელს ირანელებთან წარმოებულ საზაო მოლაპარაკებაში. 505 წლის აგვისტოში ბიზანტიის იმპერატორმა ანასტასიოსმა (491-518 წწ.) ფარსმან კოლხი დანიშნა მთავარსარდლად მხედართმთავარ იპატის ნაცვლად. ხელმძღვანელობდა ქალაქების ამადასა და ედესას დაცვას. იყო ქალაქ ედესისა და მისი ოლქის გამგებელი. ფარსმან კოლხის შემდგომი ბედი უცნობია, არ ვიცით არც მისი გვარი. როგორც ჩანს, იყო კოლხი დიდებული დასავლეთ საქართველოდან. მომდევნო ხანაში ბიზანტიელი ავტორები ფარსმან კოლხის ძე ზუნას და მის შვილიშვილებს ახსენებენ, რომლებიც ასევე გამოჩენილი სარდლები იყვნენ ბიზანტიის საიმპერატორო კარზე. ლ.სანიკიძე, რომის ისტორია, თბილისი, 1984. პროკოპი კესარიელი. ქართული თარგმანი ს. ყაუხჩიშვილისა / გეორგიკა, ტ.II, ბიზანტიელი მწერლების ცნობები საქართველოს შესახებ, თბილისი, 1965 ყაუხჩიშვილი, ს. (1936). ბიზანტიელი მწერლების ცნობები საქართველოს შესახებ, ტომი III. ტფილისი: ტფილისის უნივერსიტეტის გამომცემლობა, გვ. 14-15.  ფარსმან კოლხი V-VI სს. მიჯნა
ფილიპე ყაითმაზაშვილი

ფილიპე ყაითმაზაშვილი — XVIII საუკუნის მეორე ნახევრის სასულიერო მოღვაწე, მწიგნობარი, მთარგმნელი და განმანათლებელი. დოსითეოზ ნეკრესელის ცნობით, იყო საქართველოში მცხოვრები „ჰარმანთა“ (სომეხი ეროვნების) მღდელი, „ძე აზნაურთა“. მას მდივანბეგი იოანე ორბელიანი „ჩუენთაგან აზნაურს“ (ე.ი. ორბელიანების აზნაურს) უწოდებს. იგი ფილიპეს „თანამესხოლედ“ (თანასკოლელად) მოიხსენიებს – ისინი ერთად სწვლობდნენ სომხეთიდან მოსულ ეპისკოპოს ავეტიკთან. სწორედ მისი ხელმძღვანელობით გაიღრმავა მან ცოდნა ფილოსოფიასა და თეოლოგიაში. იგი დიდად იყო დაფასებული სომხურ-ქართულ განათლებულ წრეებში, მას „ზედმიწევნილ“ ფილოსოფოსად მოიხსენიებდნენ. თ. ჟორდანია, ანტონ I, კათალიკოზი საქართველოისა, წიგნში: ანტონ პირველი ბაგრატიონი, საღვთისმეტყველო კრებული, 1, თბილისი, 1996, გვ. 30-100. კ.კეკელიძე, ქართული ლიტერატურის ისტორია, I. თბილისი, 1980. სწავლა-აღზრდის ისტორია საქართველოში, მასალების კრებული, I, ტფილისი, 1937 ფილიპე ყაითმაზაშვილი.
ტამილის ვეფხვები

ტამილის ვეფხვები, სრულად ტამილ ეელამის განთავისუფლების ვეფხვები — სამხედრო-პოლიტიკური ორგანიზაცია, რომელიც სისხლიან სეპარატისტულ კამპანიას აწარმოებს შრი-ლანკის მთავრობის წინააღმდეგ 1970-იანი წლებიდან ტრადიციული ტამილის რეგიონის შრი-ლანკისგან დამოუკიდებლობის მოსაპოვებლად. 2009 წლის 18 მაისს ტამილის ვეფხვების ლიდერი ველუპილაი პრაბჰაქარანი მოკლეს საავადმყოფოდან გაქცევისას. ტამილის ვეფხვები დათანხმდნენ ცეცხლის შეწყვეტას და ჩაბარდნენ ხელისუფლებას, რითაც ამ ქვეყნის 25-წლიანი სამოქალაქო ომი დასრულდა. ოფიციალური საიტი Tamilnet Pro Rebel Website Tamil Eelam News დაარქივებული 2019-04-17 საიტზე Wayback Machine. Tamil Eelam news site
ციმბირის სახელმწიფო აეროკოსმოსური უნივერსიტეტი

ციმბირის სახელმწიფო აეროკოსმოსური უნივერსიტეტი (რუს. Сиби́рский госуда́рственный аэрокосми́ческий университе́т и́мени акаде́мика Михаи́ла Фёдоровича Решетнёва, СибГАУ) — რუსეთის უნივერსიტეტი, მდებარეობს კრასნოიარსკში. დაარსდა 1960 წლის სსრკ-ს მინისტრთა საბჭოს ბრძანებით. 1980 წელს უნივერსიტეტის რექტორი გახდა გენადი ბელიაკოვი, რომელსაც ეს თანამდებობა 2010 წლამდე ეკავა. ამჟამად რექტორია იგორ კოვალიოვი. ვიკისაწყობში არის გვერდი თემაზე: ციმბირის სახელმწიფო აეროკოსმოსური უნივერსიტეტი Сайт Сибирского государственного аэрокосмического университета имени академика М. Ф. Решетнёва. დაარქივებულია ორიგინალიდან — 2012-05-15. ციტირების თარიღი: 2012-04-20. Аэрокосмический университет. Абитуриент. დაარქივებულია ორიგინალიდან — 2012-06-26. ციტირების თარიღი: 2012-05-24. Сибирский государственный аэрокосмический университет им. М. Ф. Решетнёва. FAK.ru. დაარქივებულია ორიგინალიდან — 2012-06-26. ციტირების თარიღი: 2012-06-13. СибГАУ. Яндекс.Афиша. დაარქივებულია ორიგინალიდან — 2012-05-15. ციტირების თარიღი: 2012-04-22.
რამაზ ხარშილაძე

რამაზ ხარშილაძე (დ. 16 იანვარი, 1951, ნაცარგორა, ხაშურის რაიონი — გ. 11 სექტემბერი, 2017, თბილისი ) — ქართველი ძიუდოისტი, სამბისტი. საბჭოთა კავშირის სპორტის დამსახურებული ოსტატი. 1976 წლის მონრეალის ოლიმპიური თამაშების ვერცხლის პრიზიორი 93. კგ. წონით კატეგორიაში. მსოფლიო ჩემპიონატის ბრინჯაოს პრიზიორი (1975). ევროპის ჩემპიონი (1975) და ვერცხლის პრიზიორი (1976) გუნდურ შეჯიბრში, ბრინჯაოს პრიზიორი (1980) პირად წონაში. საბჭოთა კავშირის 4-გზის ჩემპიონი ძიუდოში (1974, 1976, 1979, 1980) და 2-გზის ჩემპიონი სამბოში (1971, 1973). სსრკ ხალხთა VI და VII სპარტაკიადების ჩემპიონი (1975, 1979). ღირსების ორდენის კავალერი. რამაზ ხარშილაძე — judoinside.com. რამაზ ხარშილაძე — საქართველოს ეროვნული ოლიმპიური კომიტეტი Рамаз Харшиладзе — on-sports.ru. რამაზ ხარშილაძე — ქართული სპორტი.
კორეული ვიკიპედია

კორეული ვიკიპედია (კორ. 한국어 위키백과) — ვიკიპედიის განყოფილება კორეულ ენაზე. დაფუძნდა 2002 წლის ოქტომბერში. 2005 წლის 4 ივლისისათვის სტატიების რაოდენობამ 10 ათ. მიაღწია. კორეული ვიკიპედია იყენებდა MediaWiki-ის შედარებით ძველ ვერსიას. კორეული დამწერლობის სახით პროგრამულ უზრუნველყოფაში არსებობდა პრობლემა. 2002 წლის აგვისტოში პროგრამული უზრუნველყოფა მოდერნიზებული გახდა. თუმცა ამავდროულად, ვებ-ბრაუზერ Internet Explorer-ს კორეული ვიკიპედიის მიმართებაში კოდირების პრობლემა აღმოუჩნდა. 2002-2003 წლებში კორეულ ვიკიპედიაში სტატიების რაოდენობის მაჩვენებელი ძალიან პატარა იყო. 2003 წლის სექტემბერში კორეული დამწერლობის პრობლემა გადაიჭრა. 2009 წლის მდგომარეობით სტატიების რაოდენობა აღწევდა 100 000 ათასს, ხოლო 2010 წლისათვის 150 ათასს. ამჟამად კორეულ ვიკიპედიაში არსებობს 206,922 ათ. სტატია. კორეული ვიკიპედია (კორეული) კორეული ვიკიპედიის მობილური ვერსია (კორეული) ვიკიპედია შეიცავს განყოფილებას კორეულ ენაზე 한국어 위키백과
მეთიუ ბელამი

მეთიუ ჯეიმზ ბელამი (ინგლ. Mattew James Bellamy; დ. 1978 წლის 9 ივნისს) — ინგლისელი მუსიკოსი, სიმღერების ავტორი, ვოკალისტი და მულტიინსტრუმენტალისტი. იგი უფრო ცნობილია, როგორც ჯგუფ Muse-ის წამყვანი ვოკალისტი, გიტარისტი, პიანისტი და სიმღერების ავტორი. ცნობილია ვოკალის მაღალი ტონალობებით და ითვლება ყველა დროის ერთ-ერთ საუკეთესო გიტარისტად. ვიკისაწყობში არის გვერდი თემაზე: მეთიუ ბელამი Muse-ის ოფიციალური საიტი ↑ http://www.nme.com/photos/the-greatest-guitarists-alive-today/183727/1/1
ხმელი სუნელი

ხმელი სუნელი — სანელებლების ნარევი, რომელიც ტრადიციულად ქართულ სამზარეულოში კერძების საკმაზად გამოიყენება. გავრცელებულია მთელს საქართველოში. საბჭოთა კავშირის პერიოდში პოპულარული გახდა რუსეთში, უკრაინასა და კავშირის სხვა რესპუბლიკებშიც. ხმელი სუნელის შემადგენლობაში შედის გამხმარი დაქუცმაცებული ბალახოვანი სანელებლები: უცხო სუნელი, მწარე წითელი წიწაკა, ოხრახუში, ნიახური, ქინძი, კამა, დაფნის ფოთოლი, პიტნა, ყვითელი ყვავილი და სხვ. ხმელ სუნელს როგორც წესი იყენებენ ხარჩოსა და საცივში.
რუმინული ვიკიპედია

რუმინული ვიკიპედია (რუმ. Wikipedia româna) — ვიკიპედიის განყოფილება რუმინულ ენაზე. თავისუფალი ღია ინტერნეტ-ენციკლოპედია. გაეშვა 2003 წლის ივლისში. იმავე წლის 12 ივლისს შეიქმნა მთავარი გვერდის პირველი ვერსია. მომხმარებლის ინტერფეისი თავდაპირველად ინგლისურ ენაზე იყო დაწერილი, რომელიც მოგვიანებით ითარგმნა რუმინილ ენაზე ერთ-ერთი მომხმარებლის მიერ. 2003 წლის ბოლოსთვის ვიკიპედიის რუმინულენოვან განყოფილებაში არსებობდა 3 ათ. სტატია. 2007 წელს მოიცავდა 50 ათ. სტატიას. 1 წლის შემდეგ ეს რიცხვი 100 ათ.-მდე გაიზარდა. ამჟამად რუმინულ ვიკიპედიაში არსებობს 205 960 სტატია. 2004 წლის აპრილში რუმინულმა ვიკიპედიამ მხარი დაუჭირა განყოფილების შექმნას არუმინულ ენაზე. იმავე წლის დეკემბერში რუმინული ვიკიპედიის მომხმარებლებმა დაიწყეს მუშაობა ფონდ ვიკიმედიის ლოკალურ განყოფილებაზე — Asociaţia Wikimedia România. რუმინული ვიკიპედია (რუმინული) რუმინული ვიკიპედიის მობილური ვერსია (რუმინული) არუმინული ვიკიპედია (არუმინული) არუმინული ვიკიპედიის მობილური ვერსია (არუმინული) ვიკიპედია შეიცავს განყოფილებას რუმინულ ენაზე Wikipedia româna
ჩახოხბილი

ჩახოხბილი — ტრადიციული ქართული კერძი, რომელიც ხოხბით მზადდებოდა. ამჟამად მთავარ ინგრედიენტად ქათამს იყენებენ, რომლის ნაჭრებსაც თუშავენ პამიდვრის სოუსში და სანელებლებში. ↑ Georgia, Michael Spilling, Winnie Wong, p. 140 ↑ The Cloak and Dagger Cook: A CIA Memoir, Kay Shaw Nelson, p. 40 ↑ The World Cookbook for Students: Afghanistan to Cook Island, Jeanne Jacob, Michael Ashkenazi, p. 133 ↑ A Taste of Russia: A Cookbook of Russian Hospitality, Darra Goldstein, p. 190 ↑ Грузинская кухня: шашлык, лобио, сациви, чахохбили, соусы, И. Михайлова
ქარაღაქის ბრძოლა

ქარაღაქის ბრძოლა — გურიისა და იმერეთის ლაშქრის ბრძოლა ოსმალთა წინააღმდეგ (სამცხე-საათაბაგოში), გაიმართა 1543 წელს. ოსმალეთის სულთნის ბრძანებით არზრუმის მმართველი მუსა-ფაშა 22-ათასიანი ლაშქრით შეეცადა დაეპყრო სამცხე-საათაბაგო, რომელიც 1535 წლიდან იმერეთის სამეფოს შემადგენლობაში შედიოდა. მტრის ლაშქარი, რომელიც ევროპული ზარბაზნებით იყო შეიარაღებული, ოლთისის ციხეს მიადგა. იმერეთის მეფე ბაგრატ III-მ ლაშქარი შეკრიბა, ციხეები გაამაგრა და ოდიშისა და გურიის მთავრებს დახმარება სთხოვა. ლევან I დადიანი ბაგრატს არ მიეშველა. ბაგრატმა გაითვალისწინა მრავალრიცხოვან მტრის ლაშქართან ბრძოლის სიძნელე და ხერხს მიმართა - მტერს დამორჩილება აღუთქვა. მოტყუებულმა მუსა-ფაშამ ციხე დატოვა და არზრუმისაკენ გაემართა. ქართველთა ლაშქარი მოულოდნელად დაესხა თავს ციხეში დატოვებულ ოსმალებს და მთლიანად ამოჟლიტა. შემდეგ ქართველები მუსა-ფაშას ძირითად ლაშქარს დაედევნენ და ქარაღაქთან ისიც სასტიკად დაამარცხეს. ამ მარცხმა ოსმალები ვერ შეაჩერა. მალე მათ ახალი ლაშქრობა მოაწყვეს. სოხოისტის ბრძოლა საქართველოს ბრძოლების სია გუჩუა ვ., ქართველთა ხალხის ბრძოლა დამოუკიდებლობისა და პოლიტიკური მთლიანობის აღდგენისათვის XVI საუკუნეში, წგნ.: საქართველოს ისტორიის ნარკვევები, ტ. 4, თბ., 1973; ნარსია გ., ქართული საბჭოთა ენციკლოპედია, ტ. 9, თბ., 1985. — გვ. 455.
აჯიკა

აჯიკა — ცხარე სანელებლების ნაზავი, რომელსაც ქართულ სამზარეულოში კერძების მოსამზადებლად იყენებენ. მზადდება ცხარე წიწაკით, ნივრით, სუნელებითა და მწვანილებით. გარდა ამისა, შეიძლება სხვა ბოსტნეულის გამოყენებაც: სტაფილო, ტკბილი წიწაკა, ჭარხალი, პომიდორი. წარმოშობით სამეგრელოდან ან აფხაზეთიდან უნდა იყოს, გავრცელებულია მთელს საქართველოში, კავკასიაში და ბოლო დროს აღმოსავლეთ ევროპასა და შუა აზიაში. არსებობს წითელი და მწვანე აჯიკა. განსხვავებულია აჯიკა კონსისტენციითაც. პოპულარული წარმოდგენით, ყველაზე ცხარე და გემრიელ აჯიკას აფხაზეთში ამზადებენ. ↑ Burford T. 2008, Georgia, Bradt Travel Guide, p. 69. ↑ Копешавидзе Г. Г. 1989, Абхазская кухня, pp. 77, 78.
ადის ბრძოლა

ადის ბრძოლა — 1799 წლის 28-30 აპრილს მდინარე ადის პირას გამართული მეორე ანტიფრანგული კოალიციის ერთ-ერთი მნიშვნელოვანი ბრძოლა ავსტრია-რუსეთის კოალიციის ჯარებსა და საფრანგეთის არმიას შორის. მოკავშირეთა დაახლოებით 43 ათასიან არმიას, რომელსაც ალექსანდრე სუვოროვი მეთაურობდა, პოზიცია ეკავა მდინარის მარცხენა ნაპირზე. საფრანგეთის 30 ათასიან არმიას მდინარის მარჯვენა ნაპირზე და მას მეთაურობდა ჟან ვიქტორ მორო. სუვოროვის გეგმით 100 კილომეტრზე გადაჭიმულ ფრანგთა ფრონტზე იერიში რამდენიმე ადგილას უნდა მიეტანათ. მისი გარღვევის შემდეგ მოწანააღმდეგის დაცალკევებული დაჯგუფებების ნაწილ-ნაწილ განადგურება იყო დაგეგმილი. 28 აპრილს მოროს განზრახვა - ცენტრისაკენ გადაეჯგუფებინა არმია, ნაწილობრივ შეაფერხა გენერალ პეტრე ბაგრატიონის ჯარმა. 29 აპრილს სუვოროვმა კასანოსა და ტრეცოსთან მდინარე ადა გადალახა. 5 საათიანი ბრძოლის შემდეგ მოკავშირეთა არმია ფრანგების ზურგში გავიდა. ადის ბრძოლაში ფრანგებმა მოკლულთა და დაჭრილთა სახით 25 ათასიანი კაცი დაკარგეს, 5 000 ტყვედ ჩავარდა. მოკავშირეებმა დაახლოებით 2 500 მებრძოლი დაკარგეს. ამ ბრძოლამ ხელი შეუწყო ანტიფრანგული კოალიციის იტალიური კამპანიის წარმატებას. უნივერსალური ენციკლოპედიური ცნობარი, ტ. II, თბ., 2008 Д. Милютин. Сражение на р. Адда. 1799 г. Реляция А. В. Суворова Павлу I о ходе военных действий, сражении на р. Адде и занятии Милана Материалы о битве на реке Адда на сайте Militerra.com დაარქივებული 2013-05-10 საიტზე Wayback Machine.
თრდატ III

თრდატ, (ტირდატე) III — სომხეთის მეფე 298-330. გამეფდა რომის იმპერატორ დიოკლეტიანეს დახმარებით. თრდატ III-მ სასანიანთა ირანის წინააღმდეგ ბრძოლაში რომის დახმარებით ფაქტობრივად მიაღწია დამოუკიდებლობას, რასაც მოჰყვა სამეფო ხელისუფლების გაძლიერება. 301 წელს სომეხ დიდკაცობასთან ერთად თრდატ III-მ ქრისტიანობა მიიღო და სახელმწიფო რელიგიად გამოაცხადა. მაისურაძე გ., ქართული საბჭოთა ენციკლოპედია, ტ. 4, თბ., 1979. — გვ. 699.
სლოვაკური ვიკიპედია

სლოვაკური ვიკიპედია (სლოვაკ. Slovenská Wikipédia) — ვიკიპედიის განყოფილება სლოვაკურ ენაზე. თავისუფალი ღია ინტერნეტ-ენციკლოპედია. შეიქმნა 2003 წლის სექტემბერში. 2004 წლის ზაფხულიდან დაწყებული ხდება აქტიურია. 2005 წლის სექტემბერში სლოვაკურ ვიკიპედიაში არსებობდა 15 ათ. სტატია, ხოლო 2006 წლის აგვისტოში სტატიების რაოდენობამ მიაღწია 50 ათასს. 2008 წლის აგვისტოში მოიცავდა 100 ათ. სტატიას. 2012 წლის აგვისტოს მდგომარეობით ვიკიპედიის სლოვაკურენოვან განყოფილებაშია 175 257 სტატია. სლავურ ენებზე არსებულ ვიკიპედიებს შორის სლოვაკური ვიკიპედია ერთ-ერთი უდიდესია. სტატიების დიდი ნაწილი შექმნილია ბოტით. სლოვაკური ვიკიპედია (სლოვაკური) სლოვაკური ვიკიპედიის მობილური ვერსია (სლოვაკური) ვიკიპედია შეიცავს განყოფილებას სლოვაკურ ენაზე Slovenská Wikipédia
ჩანდრაგუპტა I

ჩანდრაგუპტა I — ძველი ინდოეთის მეფე. გუპტების დინასტიის წარმომადგენელი. ეკუთვნოდა მაგადჰას მეფეების გვარს. საგარეო პოლიტიკისა და სამხედრო საქმეში წარმატების შედეგად მთელი მაგადჰის მეფე გახდდა (320-340). საფუძველი ჩაუყარა გუპტების იმპერიას. ქართული საბჭოთა ენციკლოპედია, ტ. 11, თბ., 1987. — გვ. 79.
ჩანდრაგუპტა II

ჩანდრაგუპტა II (დ. დაახლ. 380 — გ. დაახლ. 415) — ძველი ინდოეთის მეფე. გუპტების დინასტიის წარმომადგენელი. ჩანდრაგუპტა I-ის შვილიშვილი. მეფობდა 380-415 წლებში. გამეფდა უფროსი ძმის რამაგუპტას ჩამოგდების შემდეგ. ჩანდრაგუპტა II-მ მემკვიდრეობით მიიღო ჩამოყალიბებული იმპერია და მნიშვნელოვნად გააფართოვა მისი საზღვრები. ჩანდრაგუპტა II-ის მეფობის პერიოდი გუპტების იმპერიის ძლიერების, ძველი ინდოეთის ეკონომიკური კეთილდღეობის, ასევე ძველი ინდური კულტურის („გუპტების ოქროს ხანა“) გაფურჩქვნის ხანა იყო. ქართული საბჭოთა ენციკლოპედია, ტ. 11, თბ., 1987. — გვ. 79.
ჭიჩო (დუშეთის მუნიციპალიტეტი)

ჭიჩო — სოფელი აღმოსავლეთ საქართველოში, მცხეთა-მთიანეთის მხარის დუშეთის მუნიციპალიტეტში, უკანაფშავის თემში. 2014 წლის აღწერის მონაცემებით სოფელში ცხოვრობს 2 ადამიანი. ↑ 1.0 1.1 1.2 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 6 სექტემბერი 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები. დაარქივებულია ორიგინალიდან — 2013-09-19. ციტირების თარიღი: 2012-07-05.
ქვემო არანისი

ქვემო არანისი (ძვ. – ხადილაანთ უბანი) — სოფელი აღმოსავლეთ საქართველოში, მცხეთა-მთიანეთის მხარის დუშეთის მუნიციპალიტეტში, დაბა ჟინვალის თემში. 2014 წლის აღწერის მონაცემებით სოფელში ცხოვრობს 168 ადამიანი. ↑ 1.0 1.1 1.2 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 6 სექტემბერი 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები. დაარქივებულია ორიგინალიდან — 2013-09-19. ციტირების თარიღი: 2012-07-05.
ზაფხულის ოლიმპიური თამაშები 2016

2016 წლის ზაფხულის ოლიმპიური თამაშები, ოფიციალურად XXXI ოლიმპიური თამაშები — საერთაშორისო სპორტული ღონისძიება, რომელიც 2016 წლის 5 აგვისტოდან 21 აგვისტომდე ბრაზილიის ქალაქ რიო-დე-ჟანეიროში გაიმართა. რიო 2016 სამხრეთ ამერიკაში ჩატარებული პირველი ოლიმპიური თამაშებია. თამაშების გახსნის ცერემონია 2016 წლის 5 აგვისტოს მარაკანას სტადიონზე გაიმართა. 2016 წლის თამაშები 28 სპორტის სახეობით იყო წარმოდგენილი, რაც საერთო ჯამში 41 დისციპლინასა და 306 ღონისძიებას მოიცავდა. აკადემიური ნიჩბოსნობა (14) აფროსნობა (10) ბადმინტონი (5) ბალახის ჰოკეი (2) გოლფი (2) ველოსპორტი BMX (2) მაუნტინ-ბაიკინგი (2) გზა (4) ტრეკი (10) თანამედროვე ხუთჭიდი (2) კალათბურთი (2) კრივი (13) მაგიდის ჩოგბურთი (4) მშვილდოსნობა (4) მძლეოსნობა (47) ნიჩბოსნობა ბაიდარითა და კანოეთი სლალომი (4) სპრინტი (12) სროლა (15) ტაეკვონდო (8) ტანვარჯიში სპორტული (14) მხატვრული (2) ბატუტი (2) ტრიატლონი (2) ფარიკაობა (10) ფეხბურთი (2) ფრენბურთი ფრენბურთი (2) პლაჟის ფრენბურთი (2) შვიდკაცა რაგბი (2) ჩოგბურთი (5) ცხენოსნობა ხედნილობა (2) სამჭიდი (2) კონკური (2) ძალოსნობა (15) ძიუდო (14) წყალსახეობები წყალში ხტომა (8) ცურვა (34) სინქრონული ცურვა (2) წყალბურთი (2) ჭიდაობა თავისუფალი (12) ბერძნულ-რომაული (6) ხელბურთი (2) ეს კალენდარი დაფუძნებულია იმ განრიგზე რომელიც 2015 წლის 31 მარტს, ბილეთების გაყიდვის დაწყებისას გახდა საჯარო. ყველა თარიღი მოცემულია ბრაზილიის დროით (UTC–3) ვიკისაწყობში არის გვერდი თემაზე: ზაფხულის ოლიმპიური თამაშები 2016 რიო-დე-ჟანეირო 2016 საერთაშორისო ოლიმპიური კომიტეტის საიტზე რიო-დე-ჟანეირო 2016-ის ოფიციალური საიტი დაარქივებული 2011-02-05 საიტზე Wayback Machine. ↑ „BBC SPORT , Olympics , Rio to stage 2016 Olympic Games“. BBC News. 2 ოქტომბერი, 2009. ციტირების თარიღი: 4 ოქტომბერი, 2009. შეამოწმეთ თარიღის პარამეტრი |accessdate= და |date=-ში (დახმარება) ↑ ბილეთები. NOC*NSF (31 მარტი, 2015). ციტირების თარიღი: 6 მაისი, 2015.
ლევან გაბრიაძე

ლევან (ლეო) რევაზის ძე გაბრიაძე (რუს. Леван Ревазович Габриадзе; დ. 16 ნოემბერი, 1969) — რუსეთში მოღვაწე, ეროვნებით ქართველი მსახიობი და კინორეჟისორი. დაიბადა 1969 წლის 16 ნოემბერს ქალაქ თბილისში, მამამისის კინოდრამატურგის, პროზაიკოსისა და მხატვრის — რევაზ გაბრიაძისა და დედამისის — მუსიკოსის ელენე გაბრიაძის ოჯახში. 12 წლიდან რევაზ გაბრიაძის სტუდიაში დაიწყო მუშაობა ასისტენტად და მსახიობად. 17 წლის ასაკში მიიწვიეს სათამაშოდ ფილმში „ქინ-ძა-ძა“. მსახურობდა საბჭოთა არმიაში. სწავლობდა თბილისის შოთა რუსთაველის სახელობის თეატრალურ ინსტიტუტში სასცენარო ფაკულტეტზე, ხოლო 1990 წელს ჩააბარა კალიფორნიის უნივერსიტეტში დიზაინისა და ანიმაციის ფაკულტეტზე ქალაქ ლოს-ანჯელესში. უნივერსიტეტის დამთავრების შემდეგ გახსნა დიზაინ-სტუდია „Digital Gypsies“. რამდენიმე წელი მუშაობდა გრაფიკული დიზაინისა და ანიმაციური გრაფიკის შექმნაზე. 2000 წელს საცხოვრებლად ქალაქ მოსკოვში გადავიდა, სადაც გახდა კინოკომპანიის „Базелевс“-ის სარეკლამო რეჟისორი. 2010 წელს გადაიღო თავის პირველი სრულმეტრაჟიანი ფილმი „ვიკრუტასები“, სადაც მონაწილეობა მიიღეს მსახიობებმა: მილა იოვოვიჩმა, კონსტანტინე ხაბენსკიმ და სხვებმა. ფილმმა ხანტი-მანსიისკში პრიზი მოიპოვა. 1981: „ძნელი დასაწყისი“ რეჟ. თენგიზ მაღალაშვილი 1986: „ქინ-ძა-ძა!“ („Кин-дза-дза!“) რეჟ. გიორგი დანელია 1990: „პასპორტი“ („Паспорт“) რეჟ. გიორგი დანელია 2011: „ვიკრუტასები“ („Выкрутасы“) 2011: „ნაძვისხეები 2“ („Ёлки 2“) 2013: „ნაძვისხეები 3“ („Ёлки 3“) ლევან გაბრიაძე კინოფილმების ინტერნეტ-მონაცემთა ბაზაში ლევან გაბრიაძე [დაარქივებული] — ეროვნული ფილმოგრაფია ლევან გაბრიაძე – ბიოგრაფია ლევან გაბრიაძის დებიუტი – „ვიკრუტასები“
კიტოხი

კიტოხი — სოფელი საქართველოში, მცხეთა-მთიანეთის მხარის დუშეთის მუნიციპალიტეტში, გუდამაყრის თემში. სოფელში არის საჯარო სკოლა. 2014 წლის აღწერის მონაცემებით სოფელში ცხოვრობს 25 ადამიანი. ↑ 1.0 1.1 1.2 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 6 სექტემბერი 2016. ↑ ს. მაკალათია, „მთიულეთი“, ტფ., 1930, გვ. 12 ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები. დაარქივებულია ორიგინალიდან — 2013-09-19. ციტირების თარიღი: 2012-07-05.